open-index/open-wikipedia-markdown huggingface dataset:
Jessica Jones

**Jessica Campbell Jones Cage** on Marvel-kustantamon sarjakuvissa esiintyvä fiktiivinen hahmo. Hahmon loivat käsikirjoittaja Brian Michael Bendis ja sarjakuvapiirtäjä Michael Gaydos. Jessica Jonesin ensiesiintyminen tapahtui *[[Alias (sarjakuva)|Alias]]*-lehden ensimmäisessä numerossa (marraskuu 2001), jossa hän on entinen supersankari ja perustamansa Alias-nimisen yksityisetsivätoimiston omistaja ja ainut työntekijä.

Hahmo esiintyy omassa televisiosarjassaan *[[Jessica Jones (televisiosarja)|Jessica Jones]]*, jonka ensimmäinen tuotantokausi julkaistiin Netflixissä marraskuussa 2015. Sarjan nimiroolia esittää Krysten Ritter.

## Hahmon taustatarina
Jessica Campbell opiskeli Midtown High Schoolissa samaan aikaan Peter Parkerin kanssa. Hän oli jo näinä aikoina ihastunut sekä Parkeriin että julkkisihastuksena Johnny Stormiin. Eräänä päivänä Jessican ollessa perheineen kotimatkalla Disneylandista, jonne he olivat saaneet liput Tony Starkilta, he törmäsivät armeijan ajoneuvoon, jonka lastina oli radioaktiivisia kemikaaleja. Muu perhe kuoli ja Jessica itse vajosi useiksi kuukausiksi koomaan. Hän heräsi, kun Galactus saapui ensimmäistä kertaa Maahan hänen sairaalahuoneensa lähettyvillä. Jonesin perhe adoptoi Jessican, joka jatkoi opiskelua Midtownissa. Peter Parker yritti osoittaa Jessicalle myötätuntoa tämän kärsimän menetyksen johdosta, mutta Jessica uskoi Parkerin vain säälivän häntä. Jessica huomasi pian saaneensa kemikaalien vaikutuksesta yli-inhimilliset voimat ja kestävyyden sekä kyvyn lentää – joskaan viimeksi mainittua hän ei ehtinyt supersankariurallaan koskaan saada täysin hallintaansa. Oltuaan todistamassa Hämähäkkimiehen ja Hiekkamiehen välistä taistelua Jessica päätti itsekin käyttää voimiaan hyviin tarkoituksiin.

Supersankarina nimeltä Jewel, Jonesin elämä on jokseenkin rauhatonta, kunnes joutuu kohtaamisiin Zebediah Killgraven alias Purppuramiehen kanssa. Killgrave käyttää mielenhallintavoimiaan hallitakseen ja psykologisesti kiduttaakseen Jonesia sekä pakottaakseen tämän auttamaan rikoksissa. Killgraven lähetettyä hänet Kostajien kartanoon tappamaan Daredevilin, ainoan supersankarin, joka tuntee hänet. Ryhmä-X:n Jean Grey järjestää Jonesille psykoterapiaa ja asettaa tämän alitajuntaan henkisen käskyn, joka suojelee häntä tulevilta mielenhallintayrityksiltä. Tämä aikana Jonesille muodostuu lyhytaikainen romanttinen suhde YPKVV-agentti Clay Quartermainin kanssa. Killgraven kanssa koettujen traumojen vuoksi hän päätti luopua supersankariurastaan.

## Lähteet
Knez

**Knez** (oik. **Nenad Knežević**, *Ненад Кнежевић*, s. 5. joulukuuta 1967) on montenegrolainen laulaja. Hänen uransa alkoi vuonna 1992 jugoslavialaisella MESAM-musiikkifestivaalilla ja samana vuonna hän julkaisi debyyttialbuminsa *Kao magija*. Knezin myynein albumi on ollut vuonna 1997 julkaistu *Automatic*. Vuonna 2000 hän voitti Budva 2000 Festival -kilpailun kappaleella "Vjeruj". Knez edusti Montenegeroa vuoden 2015 Eurovision laulukilpailussa kappaleella "Adio".

## Diskografia
### Albumit
**Kao magija* (1994)
**Iz dana u dan* (1996)
**Automatic* (1997)
**Daleko, visoko* (2001)
**Ti me znaš* (2003)
**Vanilla* (2005)
**Otrov i med* (2008)
**Opa Cupa* (2012)

### Kokoelmat
**The Best of Knez* (1999)
**Balade* (2006)
**Opa Cupa* (2012)

## Lähteet
*http://www.eurovision.tv/page/history/year/participant-profile/?song=32953
Senebkay

**Senebkay** oli muinaista Egyptiä toisella välikaudella hallinnut faarao, jonka haudan löysi Pennsylvanian yliopiston tutkijaryhmä Abydoksesta.

Lukuisten haavojen perusteella Senebkay kuoli noin 40-vuotiaana ilmeisesti ratsastaessaan taistelussa. Hauta on aikanaan ryöstetty, mutta sieltä löydettiin luurangon lisäksi arkun kappaleita ja sisäelinastia. Ruumiista on nähtävissä, että kuoleman ja palsamoinnin välillä on kulunut huomattavan pitkä aika.

## Lähteet

## Aiheesta muualla
Optinova

**Optinova Group** on suomalainen, Ahvenanmaan Maarianhaminassa toimiva muoviteollisuusyritys, joka valmistaa erikoisletkuja sekä lääketieteelliseen käyttötarkoitukseen että vaativan teollisuuden käyttöön. 

Optinova tuottaa letkuja yli 1&nbsp;000 eri asiakkaalle ympäri maailmaa ja sillä on myyntiedustajat niin Euroopassa, Aasiassa kuin Pohjois-Amerikassa. Optinovalla on noin 400 työntekijää ympäri maailman. Näistä noin 140 henkeä on töissä Godbyn tehtaalla. se on Ahvenanmaan suurin työnantaja Maarianhaminan ulkopuolella. Godbyn tehtaan lisäksi Optinovalla on toinen tehdas Ahvenanmaalla, Jomalan kunnassa ja lisäksi tehdas Thaimaan Chonburissa. Optinova tuottaa letkuja puhdastilassa sekä Godbyssa että Chonburissa. 

Optinovan tuotteisiin kuuluu suuri joukko erilaisia letkuja niin vaativan teollisuuden tarpeisiin kuin lääkinnällisiin laitteisiin. Optinova räätälöi tuotteet kullekin asiakkaalle, jotka ovat kansainvälisiä suuria tuottajia. Optinovan tuotteita käytetään muun muassa sydänkatetreissa, ehkäisyvälineissä ja koeputkihedelmöityksessä lääketieteen puolella. Sekä erikoisteollisuuden puolella letkuja käytetään autoteollisuudessa, elintarviketeollisuudessa sekä nesteiden ja kaasujen siirrossa

Optinova Ab:n perusti vuonna 1971 ruotsalainen fluoropolymeereihin erikoistunut Habia Technofluor AB. Vuonna 1990 Godby Plast Ab:n nimellä toimineen yrityksen ostivat ahvenanmaalaiset sijoittajat ja nimeksi vaihdettiin pian Optinova Ab. Optinova-yritysryhmän omistaja on vuodesta 1992 ollut ahvenanmaalainen sijoitusyhtiö Eriksson Capital Ab, jonka omistuksiin kuuluu myös Hangossa toimiva keinosuolivalmistaja Visko Teepak.

Optinova on maailmanlaajuisesti huomattava ekstruusiotuottaja. Vuonna 2015 Optinova osti Scantuben tehtaan ja laajensi kaupan avulla portfoliotaan teollisuuden erikoisletkuihin.

## Lähteet
Pyhän Kolminaisuuden luostari (Chaniá)

**Pyhän Kolminaisuuden luostari** (, myös *Agía Triádan luostari*) on ortodoksinen luostari Kreetan saarella Kreikassa. Se sijaitsee Akrotírin niemellä Chanián kunnassa lähellä Mouzourásin kylää ja Chanián kansainvälistä lentoasemaa, noin 15 kilometriä pohjoiseen Chanián kaupungista.

Pyhän Kolminaisuuden luostari on perustettu vuonna 1611 varhaisemman luostarin paikalle. Luostarin perusti venetsialainen Jeremiah Tzagkarolos ja sen rakentamista jatkoi hänen veljensä Laurentius. Siksi se tunnetaan myös nimellä ”Tzagkarolosten luostari”. Luostarikokonaisuus on saanut paljon vaikutteita Italiasta. Turkkilaisvallan alettua 1645 luostarin rakentaminen pysähtyi joksikin aikaa. Turkkilaiset tuhosivat luostarin Kreikan vapaussodan aikana vuonna 1821. Se rakennettiin uudestaan vuonna 1830. Kreetan kansannousun aikana 1800-luvun lopulla luostari toimi sairaalana. Toisessa maailmansodassa luostari toimi ensin kreikkalaisten ja sitten saksalaisten tukikohtana.

Luostari on rakennettu tyypilliseen linnoituksen muotoon niin, että sen rakennukset ovat neljällä sivulla ja keskelle muodostuu luostaripiha, jonka keskellä on luostarin pääkirkko (*[[katholikon]]*). Kirkko on saanut vaikutteita sekä athoslaisesta kirkkoarkkitehtuurista että läntisestä arkkitehtuurista. Luostari tuottaa luomutuotteita kuten oliiviöljyä ja viiniä, ja siksi sen yhteydessä on oliivin- ja viininpuristamot sekä muut tarvittavat tilat. Luostarin yhteydessä toimii pieni museo.

Vuoden 2011 väestönlaskennassa luostarille kirjattiin kuusi asukasta. Hallinnoltaan luostari on stauropegiaalinen. Läheinen Pyhän Johannes Laupiaan luostari kuuluu Pyhän Kolminaisuuden luostarin alaisuuteen.

## Lähteet

## Aiheesta muualla
Toploún luostari

**Toploún luostari** () on ortodoksinen luostari Kreetan saarella Kreikassa. Se sijaitsee Siteían kunnassa saaren koillisosassa lähellä Diónysoksen kylää, noin 85 kilometriä itään Ágios Nikólaoksesta.

Luostari on perustettu 1400-luvun puolessa välissä ja se on yksi Kreetan merkittävimmistä. Se tuhoutui maanjäristyksessä vuonna 1612 ja rakennettiin uudelleen venetsialaisten avustuksella. Osmanit tuhosivat luostarin uudelleen 1600-luvulla. Luostari tunnettiin aiemmin myös nimellä Panagía Akrotirianín luostari (”Niemen Neitsyt Marian luostari”). Nykyinen nimi viittaa tykinkuuliin ja tykkiin, jota luostari käytti puolustautumiseen. Luostari on omistettu Neitsyt Marialle ja Johannes Teologille. Hallinnoltaan luostari on stauropegiaalinen vuodesta 1654. Vuonna 2011 luostarissa oli kahdeksan asukasta.

Linnoitusmainen luostari sijaitsee lähes aavikkoa muistuttavassa ympäristössä. Luostari omistaa paljon maita alueella, joten siksi sen luonto on säilynyt lähes koskemattomana. Luostaria ympäröi noin 10 metriä korkea muuri ja sen kirkossa on 33 metriä korkea kellotorni. Luostarin museossa on suuri määrä ikoneita, joista vanhimmat ovat 1400-luvulta, sekä erilaista kirkollista ja historiallista esineistöä, kuten sulttaanin antamia määräyksiä sekä Kreetan kansannousuun liittyvää aineistoa.

Noin kuusi kilometriä luostarista koilliseen sijaitsee Váin palmuranta.

## Lähteet

## Aiheesta muualla
Vähä-Potkio

**Vähä-Potkio** on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven–Lukujärven valuma-alueeseen.

## Maantiede
Järven pinta-ala on 8,1 hehtaaria ja se on 350 metriä pitkä ja 250 metriä leveä. Siihen laskee kaksi ojaa, joista toinen on Iso-Potkion laskuoja. Järven laskuoja kulki aiemmin Valijärven kautta, mutta Valijärven kuivattamisen jouduttamiseksi kaivettiin sen avuksi, ja sen ohittava, toinenkin laskuoja. Tämä tapahtui peruskarttojen mukaan vuosien 1968 ja 1984 välisenä aikana. Järvellä on 1,6 kilometriä rantaviivaa ja sen ranta on pääosin peltomaata suota moreenipohjaista metsämaastoa. Rannoille on rakennettu kaksi loma-asuntoa, joille johtaa tiet valtatieltä 8.

## Luonnontila
Järven vedenlaatua on tutkittu vain tammikuussa 1990, ja sen perusteella järveä pidettiin lievästi rehevöityneenä ja runsashumuksisena. Veden happamuustaso oli tuolloin pH 5,8 ja veden hapen kylläisyys oli 47&nbsp;%.

## Lähteet
Lamminjärvi (Laitilan Seppälä)

**Lamminjärvi** on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven−Lukujärven valuma-alueeseen.

## Maantiede
Järven pinta-ala on 8,8 hehtaaria ja se on 500 metriä pitkä ja 280 metriä leveä. Siihen laskee kolme laskuojaa, joista yksi tuo laskettujen Kurijärven ja Omitunjärven vedet. Järvellä on kaksi laskuojaa Lukujärveen. Toinen on 70 metriä pitkä ja toinen, joka alkaa itärannalta, on 280 metriä pitkä. Järvellä on 1,3 kilometriä rantaviivaa ja sen ranta on pääosin moreenipohjaista metsämaastoa. Rannoille on rakennettu viisi loma-asuntoa, joille johtaa tiet valtatieltä 8.

## Luonnontila
Järven tilaa on tutkittuviimeksi vuoden 1990 tammikuussa. Vesinäytteessä oli tuolloin fosforia sen verran, että järveä voitiin pitää rehevänä. Talven puolivälissä esiintyi jo lievää happivajausta.

## Lähteet
Tourlianín luostari

**Panagía Tourlianín luostari** () on ortodoksinen luostari Mýkonoksen saarella Kreikassa. Se sijaitsee keskellä Áno Merán kylää saaren keskiosissa.

Luostari on perustettu vuonna 1542 ja sai nykyisen muotonsa vuosina 1757–1767. Sen perustivat Párokselta tulleet munkit ja se on omistettu Neitsyt Marian kuolonuneen nukkumiselle. Hallinnoltaan luostari on stauropegiaalinen.

Luostarin kirkko on kolmilaivainen ja siinä on barokkityylinen ikonostaasi. Luostari on saanut nimensä siellä kesäisin olevasta Neitsyt Marian ikonista, joka löytyi Mýkonoksen Toúrloksesta. Se on koko Mýkonoksen suojelijatar. Talvisin ikoni on Mýkonoksen kaupungissa.

## Lähteet

## Aiheesta muualla
Tsampíkan luostari

**Panagía Tsampíkan luostari** ( tai Μοναστήρι η Τσαμπίκα, *Monastíri i Tsampíka*; myös *Panagía Tsambíkan luostari*) on ortodoksinen luostari Ródoksen saarella Kreikassa. Se sijaitsee saaren itäosassa Archángeloksen kaupungin ja Kolýmpian kylän välissä.

Tsampíkan luostari koostuu kahdesta luostarista, vanhemmasta ja uudemmasta. Vanhempi luostari sijaitsee kukkulan huipulla noin 300 metrin korkeudessa. Uudempi luostari on rakennettu Archángeloksesta Ródoksen kaupunkiin johtavan tien varteen. Vanhemman luostarin perustamisvuotta ei tiedetä, mutta se on ollut olemassa viimeistään vuonna 1770, jolloin se rakennettiin uudelleen. Antiikin aikana samalla paikalla on ollut mahdollisesti Artemiin kulttipaikka.

Perimätiedon mukaan luostari rakennettiin paikalle, josta löytyi Neitsyt Marian ikoni. Ikonia pidetään ihmeitätekevänä ja sen uskotaan auttavan lapsettomuuteen. Luostarin Neitsyt Maria on koko Ródoksen suojelija ja monilla saarelaisilla on joko nimi Tsampíkos (miehillä) tai Tsampíka (naisilla).

Vuonna 2011 luostarissa oli 35 asukasta.

## Lähteet

## Aiheesta muualla
Varsamóneron luostari

**Varsamóneron luostari** () tai **Valsamóneron luostari** (Μονή Βαλσαμόνερου, *Moní Valsamónerou*, ”Balsamiveden luostari”) on bysanttilaisaikainen ortodoksinen luostari Kreetan saarella Kreikassa. Se sijaitsee saaren eteläisissä keskiosissa Faistóksen kunnassa lähellä Vorízian kylää. Luostari on rakennettu Ída- eli Psiloreítis-vuoren etelärinteeseen ja sieltä on matkaa Iraklioniin noin 54 kilometriä.

Luostari on mahdollisesti perustettu noin vuonna 1332. Luostari on ollut autio 1700-luvulta saakka ja se on nykyisin Vrontísin luostarin sivuluostari. Luostarista on säilynyt ainoastaan sen pääkirkko (*[[katholikon]]*) Pyhän Fanurioksen kirkko. Kirkko tunnetaan ennen kaikkea sen bysanttilaisista kreetalaisen koulukunnan seinämaalauksista. Luostaria on kunnostettu vuodesta 1947 lähtien.

## Lähteet

## Aiheesta muualla
Vósakoksen luostari

**Vósakoksen luostari** () on ortodoksinen luostari Kreetan saarella Kreikassa. Se sijaitsee Mylopótamoksen kunnassa lähellä Sísesin kylää noin 50 kilometriä itään Réthymnosta. Luostari on omistettu Pyhälle Ristille.

Luostarin paikalla on ollut alun perin kirkko, joka olisi erään tiedon mukaan rakennettu jo vuonna 1195. Nykyisellään luostari on perustettu vuonna 1629 tai 1630. Luostarin nimi viittaa karja-aitaukseen, sillä aluetta on käytetty karjankasvatukseen. 1800-luvulla luostari oli turkkilaisia vastaan syntyneen kapinaliikkeen keskuksia, ja turkkilaiset tuhosivat sen kahteen otteeseen. Samalla suurin osa luostarin munkeista teloitettiin. Luostari autioitui vuonna 1955, mutta on jälleen käytössä vuodesta 1998.

Luostari on rakennettu linnoituksen muotoon, niin että sen keskellä on luostaripiha. Sen keskellä oleva luostarin nykyinen pääkirkko (*[[katholikon]]*) on rakennettu vuonna 1855. Hallinnoltaan luostari on stauropegiaalinen.

## Lähteet
Vrontísin luostari

**Vrontísin luostari** () eli *Vrontísin Pyhän Antonioksen luostari* (Μονή Αγίου Αντωνίου Βροντησίου, *Moní Agíou Antoníou Vrontisíou*) on ortodoksinen luostari Kreetan saarella Kreikassa. Se sijaitsee saaren eteläisissä keskiosissa Faistóksen kunnassa lähellä Vorízian kylää.

Luostari on perustettu 1300-luvulla ja se on yksi Kreetan vanhimmista ja merkittävimmistä luostareista. Se on omistettu Pyhälle Antoniokselle. Luostari oli merkittävä kulttuurikeskus niin kutsutun kreetalaisen renessanssin aikana ja se kukoisti venetsialaisvallan aikana. Siellä toimi tuolloin monia oppineita ja taiteilijoita. Luostari taantui osmanien vallattua Kreetan vuonna 1669, jonka jälkeen luostarit joutuivat usein hyökkäysten kohteiksi. Vuonna 1866 luostari oli turkkilaisia vastaan suunnatun kansannousun keskuksia ja suurin osa sen rakennuksista tuhoutui tuolloin.

Luostarin nähtävyyksiin kuuluu muun muassa sen 1600-luvulta peräisin oleva suihkulähde, jonka reliefi esittää Aadamia ja Eevaa. Vrontísin luostariin kuuluu sivuluostarina nykyisin asumaton Varsamóneron luostari. Vuonna 2011 myöskään Vrontísin luostarissa ei ollut yhtään vakituista asukasta.

## Lähteet

## Aiheesta muualla
Pyhän Kolminaisuuden luostari

**Pyhän Kolminaisuuden luostari** voi viitata seuraaviin luostareihin:

* Pyhän Kolminaisuuden luostari, Chaniá, Kreikka
* Pyhän Kolminaisuuden luostari, Metéora, Kreikka
* Pyhän Kolminaisuuden luostari, Leningradin alue, Venäjä
* Pyhän Kolminaisuuden luostari, Petsamo, Venäjä
* Pyhän Kolminaisuuden skiitta, Athos, Kreikka
Pyhän Yrjön kirkko

**Pyhän Yrjön kirkko** tai **Pyhän Georgioksen kirkko** voi viitata muun muassa seuraaviin kirkkorakennuksiin:

* Pyhän Yrjön kirkko, Eastergate, Englanti
* Pyhän Yrjön kirkko, Maarianhamina, Ahvenanmaa

* Pyhän Georgioksen kirkko, Ateena, Kreikka
* Pyhän Georgioksen kirkko, Korfun kaupunki, Kreikka
* Pyhän Georgioksen kirkko, Oía, Santoríni, Kreikka

## Katso myös

* Pyhän Georgioksen katedraali, useita kirkkoja
Iso-Potkio

**Iso-Potkio** on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven–Lukujärven valuma-alueeseen.

## Maantiede
Järven pinta-ala on 10 hehtaaria, ja se on 500 metriä pitkä ja 250 metriä leveä. Siihen laskee kolme metsäojaa, joista yksi on Kärkölänjärven laskuoja. Järven luusua sijaitsee järven etelärannalla, josta saa alkunsa 300 metriä pitkä laskuoja Vähä-Potkioon. Järvellä on 1,4 kilometriä rantaviivaa, ja sen ranta on pääosin moreenipohjaista metsämaastoa. Rannoille on rakennettu noin kymmeneloma-asuntoa, joille johtaa tiet valtatieltä 8. Järven itäpuolella sijaitsevat Potkionkalliot.

## Luonnontila
Järven vedenlaatua on tutkittu vuosina 1973, 1975 ja 1990. Ensimmäiset tulokset viittasivat siihen, että järvi oli lievästi rehevä. Viimeisellä kerralla fosforipitoisuudet olivat koholla niin, että järvi vaikutti sen perusteella olevan rehevä. Veden happamuustaso vaihteli arvojen pH 5,6–6,9 välillä.

## Lähteet
Kärkölänjärvi

**Kärkölänjärvi** on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven–Lukujärven valuma-alueeseen.

## Maantiede
Järven pinta-ala on 1,5 hehtaaria ja se on 250 metriä pitkä ja 80 metriä leveä. Siihen ei laske ojia, mutta laskuoja alkaa järven länsirannalta ja virtaa 1,9 kilometriä Sikasuon ja Mikinniitun läpi Iso-Potkioon. Järvellä on 610 metriä rantaviivaa ja sen ranta on pääosin moreenipohjaista metsämaastoa, joka on hieman soistunutta. Rannalle on rakennettu vain yksi asunto.

## Lähteet
Herrmans

**Herrmans Oy Ab** on suomalainen muoviteollisuusyritys, joka valmistaa polkupyörien varusteita ja liikkuvien työkoneiden valaisimia. Pohjanmaan Pedersöressä vuonna 1959 perustetulla yrityksellä on tehdas myös Kiinassa. Yli 90 prosenttia Herrmansin tuotannosta myydään Suomen ulkopuolelle, ja tärkeimpiä markkina-alueita ovat Australia, Saksa ja Yhdysvallat.

Vuodesta 2018 Herrmans on ollut osa Sponsor Capitalia.

## Historiaa
Aviopari Bernhard ja Lisbeth Herrmans perustivat yrityksen vuonna 1959 ollessaan 26-vuotiaita. He valmistivat alkuun sivutoimisesti viikonloppuisin polkupyörien vannenauhoja vuokraamallaan ekstruusiokoneella. Vuonna 1966 hankittiin ensimmäinen oma ekstruuderi ja aloitettiin vienti Ruotsiin. Vuonna 1969 Herrmansit hankkivat ruiskuvalukoneen alkaakseen tuottaa polkupyörien kädensijoja Norjan markkinoille. Vuonna 1972 yritys laajeni perheen pihapiiristä uuteen tehtaaseen Sandsundissa, jossa yritys yhä sijaitsee.

Vuonna 1976 Herrmans alkoi valmistaa heijastimia ja sai menestystuotteen tikkunekun muotoisesta, kääntyvästä Safety Wing -polkupyöräheijastimesta eli turvaviiristä. 1970-luvun lopulla yritys automatisoi vannenauhatuotantonsa ja nousi vannenauhojen markkinajohtajaksi Pohjoismaissa. 1980-luvun alussa alettiin valmistaa muovisia ketjunsuojuksia, ja vuosikymmenen puolivälissä polkupyörän pinnoihin asennettavista sivuheijastimista tuli Ruotsissa pakollisia ja tuotteen kysyntä lähti nopeaan kasvuun. Herrmansit myivät yrityksensä Botnia Shippingille, joka ei kuitenkaan saanut yritystä 1980-luvun lopulla kannattamaan vaan henkilöstömäärää jouduttiin pudottamaan 110:stä noin 45 työntekijään. Vuonna 1989 Herrmans toi markkinoille yhtiön mukaan maailman ensimmäisen polkupyörän led-valaisimen. 1990-luvun alussa tuotantoa laajennettiin polkupyöräkypäriin.

Suomen 1990-luvun alun lamassa Herrmans laajensi polkupyörävarusteista kaivoskoneiden ajovaloihin tuotemerkillä Nordic Lights. Tämä vaati niin paljon pääomia, että kypärätuotannosta luovuttiin. Työkonevalot ovat nykyisinkin Herrmansin toinen kivijalka pyörävarusteiden ohella. Pyörävarusteissa painopiste on nykyisin valoissa ja ketjunsuojuksissa. Työkonevalmistajista Herrmansin asiakkaita ovat Caterpillar, Hitachi, Komatsu ja Sandvik Tamrock.

Vuonna 2002 yrityksen johto osti yhtiön itselleen yhdessä ulkopuolisten sijoittajien kanssa.

## Lähteet
Kullerjärvi

**Kullerjärvi** on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven - Lukujärven valuma-alueeseen.

## Maantiede
Järven pinta-ala on 2,8 hehtaaria ja se on halkaisijaltaan 250 metriä. Siihen ei laske ojia eikä siitä lähde ojaa. Järveä ympäröivän kosteikon reunalta virtaa liikavesioja, joka yhtyy lasketusta Mustajärvestä lähtevään ojaan, joka laskee Kaarnijärveen. Järvellä on 730 metriä rantaviivaa ja sen ranta on pääosin kosteikkoa, jota ympäröi moreenipohjainen metsämaasto. Järven rannat ovat rakentamattomia.

## Luonnontila
Järvi on nykyään osittain tai kokonaan kasvanut umpeen, mikä riippuu tulkinnasta. Vuoden 1968 peruskartassa järvi oli muodoltaan pyöreä ja siinä oli avovettä, mutta vuoden 1984 kartassa se oli kutistunut selvästi.

## Etymologia
Kullerjärven ympäristössä on keskittymä kalevalaisia nimiöitä kuten Untamala, Kaukola, Seppälä ja Ilotunniemi. Sen vuoksi järven nimeen voisi liittää Kullervoon viittaava selitys.

## Lähteet
Johannes Kastajan skiitta

**Johannes Kastajan skiitta** voi viitata seuraaviin skiittoihin eli sivuluostareihin:

* Johannes Kastajan skiitta, Ivíronin luostarin skiitta, Athos, Kreikka
* Johannes Kastajan skiitta, Suuren lavran skiitta, Athos, Kreikka
* Johannes Kastajan skiitta, Valamo, Venäjä
Alain Chabat

**Alain Chabat** (s. 24. marraskuuta 1958 Oran, Ranskan Algeria) on ranskalainen koomikko, näyttelijä, tuottaja, ohjaaja ja käsikirjoittaja. Ranskan Algeriassa syntynyt Chabat kasvoi Massyssä, Pariisin lähiössä.

Chabat on ohjannut vuodesta 1987 alkaen elokuvia, joista tunnetuimmat ovat Asterix ja Obelix - Tehtävä Kleopatra, *Marsupilamin seikkailu* ja *Didier - Koiruuksia kerrakseen*. Hän on toiminut myös laulajana ja kuulunut lpmediaryhmään Les Nuls.

Kotimaansa Ranskan lisäksi Chabat on tullut tunnetuksi myös Yhdysvalloissa, missä hän tuli tunnetuksi elokuvassa Gazon maudit - French Twist. Hän sai suuren määrän ihailijoita näyteltyään 2009 elokuvassa *Yö museossa 2* Napoleon Bonaparten roolissa. Hän myös dubbasi elokuvan ranskankieliseen versioon hahmolle äänensä. Hän on myös antanut äänensä englannin- ja ranskankielisen Ice Age 4: Mannerten mullistus -elokuvan Silas-nimiselle lokille sekä ranskankieliselle Shrekille.

Vuonna 2017 Chabat näyttelee sivuroolissa elokuvassa Valerian and the city of a thousand planets. Hän myös ohjasi ja tuotti viidennen elokuvansa, jossa hän itse näyttelee joulupukkia. Kyseinen jouluaiheinen elokuva, Santa & Cie, sai Ranskassa ensi-iltansa 6. joulukuuta 2017.

Chabatilla oli vaikeuksia koulunkäynnissä, ja hän jättikin kesken useamman koulun. Ennen elokuvauraansa Chabat haaveili sarjakuvapiirtäjän tai rock-laulajan urasta. Hän on tehnyt joitakin sarjakuvia. Hänet on nähty myös tv:ssä ranskalaisella TV-kanavalla ohjelmassa Burger Quiz.

## Lähteet

## Aiheesta muualla

*
Ellen Parviainen

**Ellen Anna Maria Parviainen** (o.s. Wåhlberg, taiteilijanimi **Ellen Jarno**, 19. lokakuuta 1913 Isokyrö – 29. kesäkuuta 1994 Helsinki) oli suomalainen näyttelijä. Hän työskenteli suomalaisen elokuva- ja näyttämötaiteen palveluksessa 1930-luvulla.

## Ura
Ellen Parviaisen vanhemmat olivat Karl Wåhlberg ja Antoinette Maria Barroth. Hänen äidinkielensä oli ruotsi ja lapsuutensa hän vietti Kotkassa. Parviaisen elokuvaura keskittyy pitkälti vuoteen 1933, jolloin hän näytteli kolmessa kokoillan elokuvassa sekä Havin mainoselokuvassa *Pikku myyjätär*. Parviainen otti taiteilijanimen Ellen Jarno vuonna 1936; seuraava vuonna hän näytteli Darjan osan Tapio Ilomäen elokuvassa *Mies Marseillesta*. Elokuva on tuhoutunut. Kreditoitujen roolien lisäksi Parviainen teki pienen roolin Valentin Vaalan komediassa *[[Mieheke]]* (1936). 

Parviainen teki uraa myös teatteritaiteen parissa. Hän näytteli Kotkan Näyttämöllä vuonna 1935 operetissa *Hawaiin kukka*. Vuosina 1936–1937 hänellä oli kiinnitys Helsingin Kansanteatteriin; hänen näyttämötehtäviään olivat muun muassa kamarineito Berthe näytelmässä *Kokottikoulu* ja Mitsu näytelmässä *Aina vain yllätyksiä*.

## Yksityiselämä
Ellen Parviaisen ensimmäinen aviopuoliso oli Rolf Parviainen 1931–1934. Liitto päättyi eroon. Toinen puoliso oli Nikolai M. Kozarowitsky, vuonna 1939 alkanut liitto päättyi Kozarowitskyn kuolemaan 1956. Liitosta syntyi kolme lasta, joista yksi on entinen Formula 1 -kuljettaja Mikko Kozarowitzky. Kolmas puoliso oli Otto Jarl Hohenthal, liitto alkoi 1958.

## Filmografia
*Sininen varjo (1933) (elokuvasta on säilynyt vain noin 16 minuuttia)
*Voi meitä! Anoppi tulee (1933)
*Ne 45000 (1933)
*Pikku myyjätär (1933) (mainoselokuva)
*Mies Marseillesta (1937) (elokuva on tuhoutunut)

## Lähteet
*Elonet, *Ellen Parviainen*

### Viitteet
Olof Aschberg

**Olof Aschberg**, sukunimi alkuaan *Asch* (22. heinäkuuta 1877 Tukholma - 21. huhtikuuta 1960) oli juutalaissyntyinen ruotsalainen pankkiiri. Aschberg tunnettiin lempinimellä *Punainen pankkiiri* koska hän tunsi sympatiaa kommunistista liikettä kohtaan ja auttoi lokakuun vallankumouksen jälkeen Venäjän bolsevikkeja varainhankinnassa lännestä.

Aschberg perusti Tukholmaan vuonna 1912 *Nya Banken* nimisen pankin jonka nimeksi myöhemmin vaihtui *Svenska Ekonomibolaget*. Vuonna 1917 hän perusti yhdessä Georg Brantingin ja tämän sisaren Sonja Branting-Westerståhl kanssa *Ruotsalais-venäläisen pankin* (*Svensk-Ryska Banken*).

Aschberg toi Ruotsiin vuosina 1917–1921 noin 500 tonnia bolsevikkien Venäjällä takavarikoimaa kultaa. Koska Venäjän bolsevikkihallitus oli lännessä asetettu kauppasaartoon Aschberg sulatti kullan Tukholmassa ja korvasi tsaarin Venäjän aikaiset leimat ruotsalaisilla leimoilla tehden näin kullan alkuperän jäljittämisen mahdottomaksi. Hän avusti myös bolsevikkeja järjestämällä näiden takavarikoimia jalokiviä myytäväksi huutokaupoissa eri puolilla Länsi-Eurooppaa. Hyvien suhteidensa ansiosta Aschberg saattoi perustaa Moskovaan vuonna 1921 *Venäläisen kauppapankin* ja vuosina 1922–1924 hän johti neuvostoliittolaista Ruskombank-pankkia. Vuonna 1933 Aschberg lahjoitti Ruotsin kansallismuseoon hankkimansa yli 200 venäläistä ikonia jotka neuvostoviranomiset olivat takavarikoineet kirkoista.

Aschberg muutti 1920-luvun lopulla asumaan Ranskaan, osti Jouy-en-Josasissa sijainneen Château du Bois du Rocherin linnan asunnokseen ja avusti muun muassa Espanjan sisällissodan aikana Espanjan kansanrintamaa.  Hän joutui pakenemaan Ranskasta Portugalin kautta Yhdysvaltoihin kun saksalaiset miehittivät Ranskan 1940. Sodan jälkeen Aschberg palasi asumaan Ruotsiin. Hän julkaisi 1946–1947 kolmiosaiset muistelmansa (*En vandrande jude från Glasbruksgatan*, *Återkomsten* ja *Gästboken*). 

Ruotsalaiset journalistit Robert Aschberg (s. 1952) ja Richard Aschberg (s. 1954) ovat Olof Aschbergin lapsenlapsia.
Nokkakartio

**Nokkakartio** on kantoraketissa laukaisun ja lennon alkuvaiheen aikana oleva hyötykuormaa suojaava osa. Se suojaa hyötykuormaa dynaamiselta paineelta ja ilmanvastuksen lämmittävältä vaikutukselta. 

Perinteisesti nokkakartio on kantoraketin tavoin ollut kertakäyttöinen.

## Uudelleenkäytettävyys
Osana  SpaceX kehittää uudelleenkäytettävää nokkakartiota. Maaliskuussa 2017 lennolla SES-10 SpaceX sai nokkakartion puolikkaat laskeutumaan hallitusti. Lennolla nokkakartio irtosi noin T+3:30 kahtena puolikkaana. Omien rakettimoottoreidensa suuntaamana ja laskuvarjon avulla hidastamalla puolikkaat laskeutuivat hallitusti ja ehjänä mereen. Hiilikuidusta ja alumiinikennosta tehty nokkakartio maksaa joitakin miljoonia.

## Lähteet

## Aiheesta muualla
Benoît Poelvoorde

**Benoît Poelvoorde** [bənwa pulfoːrdə] (s. 22. syyskuuta 1964 Namur) on belgialainen näyttelijä ja koomikko. Hän on näytellyt useissa ranskalaisissakin elokuvissa, joista yksi oli *[[Asterix olympialaisissa (elokuva)|Asterix olympialaisissa]]* (2008).

Poelvoorden ura alkoi pääosasta vuoden 1992 mustassa komediaelokuvassa *[[Man Bites Dog – ammatti: tappaja]]*, jonka hän myös käsikirjoitti, ohjasi ja tuotti yhdessä Rémy Belvauxin, André Bonzelin ja Vincent Tavierin kanssa.

## Lähteet

## Aiheesta muualla

*
Steven López

**Steven López** (s. 9. marraskuuta 1978 New York) on yhdysvaltalainen taekwondoin. Hän on kaksinkertainen olympiavoittaja ja viisinkertainen maailmanmestari.

López voitti Sydneyssä 2000 olympiakultaa 68&nbsp;kg:n painoluokassa kukistettuaan loppuottelussa eteläkorealaisen Sin Joon-Sikin pistein 1–0. Ateenassa 2004 hän voitti 80&nbsp;kg:n sarjan finaalissa turkkilaisen Bahri Tanrıkulun 3–0. Pekingissä 2008 hän sai samassa painoluokassa pronssia. Lontoossa 2012 hän putosi jatkosta 80-kiloisten ensimmäisellä kierroksella. Myös hänen sisaruksensa Diana ja Mark López saavuttivat mitalin Pekingin olympiataekwondossa.

López voitti maailmanmestaruuden 72&nbsp;kg:n sarjassa 2001, 78-kiloisissa 2003, 2005 ja 2007 sekä 80&nbsp;kg:n painoluoksassa 2009. Junioreiden maailmanmestaruuden hän voitti 66-kiloisissa 1996.

López saavutti Pan-Amerikan kisoissa kultaa 68&nbsp;kg:n sarjassa 1999 ja 80-kiloisissa 2003. Taekwondon Pan-Amerikan-mestaruuden hän voitti 64&nbsp;kg:n painoluokassa 1996 ja 1998 sekä sai hopeaa 50-kiloisissa 1994.

López sai kolmen kuukauden kilpailukiellon jäätyään kiinni levmetamfetamiinin käytöstä helmikuussa 2006.

## Lähteet
TurkmenÄlem52E/MonacoSat

**TurkmenÄlem52E/MonacoSAT** (aiemmin myös **TurkmenSat 1**) on ensimmäinen turkmenistanilainen satelliitti. Geostationaarinen viestintäsatelliitti on Thales Alenia Spacen Spacebus 4000 C2 -rungolle valmistama ja laukaistiin 27. huhtikuuta 2015 Falcon 9 -raketilla. Satelliitti on Turkmenistanin avaruusjärjestön (Turkmenistan National Space Agency).

## Lähteet
Ata Gears

**Ata Gears Oy** on suomalainen metalliteollisuusyritys, joka on erikoistunut kaarevahampaisten kartiohammaspyörien valmistamiseen muun muassa meriteollisuuden tarpeisiin.

Ata Gears perustettiin 1937 nimellä Oy Autotarvike Ab. Vuosina 1946–1995 se toimi nimellä Ata Osakeyhtiö.

Ata Gearsin kaksi tehdasta sijaitsevat Tampereella ja raaka-ainevarasto Pälkäneellä. Ata Gears valmistaa kuudella tuotantolinjalla hammaspyöräpareja, jotka muodostuvat *pinionista* ja *lautaspyörästä*. Lautaspyörien halkaisija vaihtelee noin 20 senttimetristä lähes kolmeen metriin. Suurimmat hammaspyöräparit painavat useita tonneja. Vuosituotanto on noin 8&nbsp;000 hammaspyöräparia, ja tuotannosta noin 65&nbsp;% menee vientiin.

## Historiaa
Atan perustivat vuonna 1937 Erik Duncker ja Jaakko Mäkinen nimellä Autotarvike Oy. Aluksi yritys toimitti suomalaiselle ajoneuvoteollisuudelle voimansiirtokomponentteja, ja vientitoiminta alkoi 1942. Ata oli yksi Yhteissisun perustajista ja omistajista valtion ohella.

Ata siirtyi Tampereen keskustasta nykyiselle paikalleen vuonna 1941. Tehtaan läheisyyteen kehittyi työntekijöiden asuinalue ja lopulta yrityksen mukaan nimettiin koko Atalan kaupunginosa. Tehdasalue on Atalassa jäänyt asutuksen ympäröimäksi, mikä estää tehtaan laajentamisen. Siksi Ata Gears siirtää ja keskittää toimintansa vuonna 2027 Tampereen Linnainmaan teollisuusalueelle.

Ajoneuvovaihteistoista Ata laajensi puunjalostusteollisuuden voimansiirtoon 1960-luvulla. Meriteollisuudesta tuli merkittävä asiakasryhmä 1970-luvulla, ja 2000-luvulla Ata kehitti tuotteita kaivosteollisuuden koneisiin.

Tampereen kauppakamari palkitsi Ata Gearsin vuoden 2012 parhaana työnantajana.. Toimitusjohtajaksi nimitettiin Ata Gearsin historiassa ensimmäistä kertaa nainen Hanna Miettinen vuonna 2018.

## Lähteet
Nuevo

**Nuevo** on yhdysvaltalaisen jousikvartetti Kronos Quartetin  albumi, joka julkaistiin vuonna 2002 levymerkillä Nonesuch Records. Levyllä kuullaan meksikolaisten säveltäjien teoksia.

## Kappaleet
#  
#  
#  
#  
#  
#  
# 
#  
#  
#  
#  
#  
#  
#  

## Kokoonpano
* Jennifer Culp – sello
* David Harrington – viulu
* John Sherba – viulu
* Hank Dutt – alttoviulu
* Luanne Warner – marimba (kappale "Se Me Hizo Facil") 
* Efrén Vargas – laulu (kappale "El Llorar")
* Alejandro Flores – laulu, viulu (kappale "El Llorar")
* Carlos Garcia – lehden puhallus (kappale "Perfidia")
* Tabuco Percussion Ensemble – lyömäsoittimet (kappale "Sensemaya")
* Pegro Lunes Tak’il Bek’et – kitara (kappale "K’in Sventa Ch’il Me’tik Kwadulupe")
* Rominko Patixtan Patixtan – harppu (kappale "K’in Sventa Ch’il Me’tik Kwadulupe")
* Luanne Warner – marimba (kappale "K’in Sventa Ch’il Me’tik Kwadulupe") 
* Carmen Gomez Oso, Rominko Mendez Xik, Xun Perez Hol Cotom – laulu (kappale "K’in Sventa Ch’il Me’tik Kwadulupe")
* Luis Conte – lyömäsoittimet (kappale "Tabu")  
* Gustavo Santaolalla – lyömäsoittimet (kappale "Chavosuite") 
 
## Arviot
* Allmusic: 

## Aiheesta muualla
* ''Nuevo'' discogs.com -sivustolla

## Lähteet
Greasemonkey

**Greasemonkey** on lisäosa Mozilla Firefox-selaimelle, joka mahdollistaa skriptien ajamisen verkkosivuilla.

Greasemonkey pystyy muokkaaman verkkosivuston ulkonäköä, lisäämään uusia ominaisuuksia, korjaamaan sivustolla olevia bugeja, sekä yhdistämään kerättyä tietoa useilta eri sivustoilta.

## Historia
Marraskuussa 2004 Aaron Boodman julkaisi ensimmäisen version Greasemonkeystä. Alussa ohjelma sai negatiivista palautetta sivustojen kehittäjiltä koska ohjelma pystyi estämään sivustoilla näkyvät mainokset. Myöhemmin muut mainoksienestolisäosat, kuten Adblock Plus ovat saaneet kehittäjiltä enemmän huomiota.

### Userscripts.org
Greasemonkey scriptien kasvavan määrän myötä Britt Selvitelle perusti **Userscripts.org** sivuston vuoden 2005 loppupuolella. Vuonna 2010 sivuston ylläpitäjä Jesse Andrews ajoi sivuston alas ja julkaisi tiedotteen, jossa hän etsii vapaaehtoisia sivustonpäivittäjiä. Userscripts.org -sivusto jäi pikkuhiljaa unholaan ja huhtikuussa 2013 sinne johtava linkki poistettiin Greasespot.net -sivuston etusivulta. Tämän jälkeen yhteisön jäsenet rupesivat työstämään Openuserjs.org- ja Greasyfork.org-sivustoja. Vuonna 2014 userscripts.org suljettiin kokonaan. Vanhat scriptit ovat vielä saatavissa *Userscripts-mirror.org*-sivustolla.

## Yhteensopivuus
Greasemonkey toimii Firefox-, Flock- ja Web-selaimilla. Ohjelmasta on myös hieman muokatut versiot SeaMonkey- ja Songbird-alustoille.

Vuonna 2010 Google Chrome lisäsi natiivituen Greasemonkey scripteille.. Myöhemmin vuonna 2014 Google tiputti selaimensa Windows-versiosta kyseisen tuen.

### Muut selaimet
Googlen Chromelle on kehitetty Greasemonkeyn kaltainen *Tampermonkey*-lisäosa. Opera-selaimen versiosta 8 ylöspäin tukevat Greasemonkeyn scriptejä. Opera kuitenkin tarvitsee *Violentmonkey*- tai *Tampermonkey*-lisäosan jos tarvitsee täyden GM_ API tuen.. Internet Explorerille on vastaavia ohjelmia, kuten *IE7Pro*, *Sleipnir* ja *iMacros*. Macin Safarille on SIMBL:n hallinnoima *GreaseKit*-lisäosa.

## Menestyminen
NotebookReview antoi erityismaininnan Greasemonkeylle vuonna 2010 heidän 10 parhaan Firefox lisäosan listallaan.
Vuonna 2012 CollegeFashon valitsi Greasemonkeyn parhaaksi selainlisäosaksi opiskelijoille suunnatulla listalla.
PCmag valitsi Greasemonkeyn vuoden 2012 parhaiden Firefox lisäosien joukkoon.
Vuonna 2014 LifeHacker listasi Greasemonkeyn Firefoxin parhaiden lisäosien joukkoon.

## Lähteet

## Aiheesta muualla
* Greasemonkey Blogi
* Greasemonkey Wiki
* Greasemonkey Firefox liitännäinen
Lapsi 44

**Lapsi 44** on brittiläisen kirjailijan Tom Rob Smithin kirjoittama jännitysromaani. Se on ilmestynyt 2008. Sen on  suomentanut Heikki Karjalainen, ja suomennos ilmestyi 2009 Tammen kustantamana.

Kirjan pohjalta on valmistunut elokuva *[[Lapsi 44 (elokuva)|Lapsi 44]]*, jonka ensi-ilta oli huhtikuussa 2015.

## Lähteet
Hadi Saei

**Hadi Saei Bonehkohal** (, s. 10. kesäkuuta 1976 Ray, Teheran) on iranilainen taekwondoin. Hän on kahdella olympiakullallaan ja yhdellä pronssillaan Iranin menestynein olympiaurheilija. Hän on lisäksi kaksinkertainen maailmanmestari.

Saei saavutti Sydneyn olympialaisissa 2000 pronssia 68&nbsp;kg:n sarjassa voitettuaan pronssiottelussa Itävallan Tuncay Caliskan. Ateenassa 2004 hän voitti samassa painoluokassa kultaa kukistettuaan loppuottelussa taiwanilaisen Huang Chih-Hsiungin pistein 4–3. Pekingissä 2008 hän voitti kultaa 80&nbsp;kg:n sarjassa kaadettuaan finaalissa italialaisen Mauro Sarmienton 6–4.

Saei saavutti 72&nbsp;kg:n painoluokassa neljä MM-mitalia. Hän voitti maailmanmestaruuden Edmontonissa 1999 kukistettuaan loppuottelussa eteläkorealaisen Kim Byung-Ukin pistein 4–1 ja Madridissa 2005 voitettuaan venäläisen Alan Akojevin 4–2. Hän sai MM-hopeaa Garmisch-Partenkirchenissä 2003 hävittyään loppuottelussa eteläkorealaiselle Kim Kyo-Sikille ja MM-pronssia Pekingissä 2007.

Saei saavutti Aasian kisojen 72&nbsp;kg:n painoluokassa kultaa Busanissa 2002 ja pronssia Dohassa 2006. Aasian-mestaruuskilpailuissa hän on saanut 72-kiloisissa kultaa Bangkokissa 2006 ja hopeaa Ammanissa 2002.

Saei huutokauppasi Sydneyn olympiapronssinsa auttaakseen Bamin maanjäristyksen uhreja.

## Lähteet
Alppihiihdon Suomen-mestaruuskilpailut 2015

**Alppihiihdon Suomen-mestaruuskilpailut 2015** järjestettiin Ylläksellä ja Pyhällä 10.–14. huhtikuuta 2015. Ylläksellä kilpailtiin vauhtilajeissa Maailmancup-rinne -rinteellä ja tekniikkalajit laskettiin Piste Palander -rinteellä Pyhällä.

## Ohjelma

## Miehet
### Syöksylasku



**Päivämäärä**: 11. huhtikuuta klo. 11.50 Maailmancup-rinne, YllästunturiLähtö: 710 mMaali: 308 mKorkeusero: 402 m



### Supersuurpujottelu



**Päivämäärä**: 10. huhtikuuta klo. 9.00 Maailmancup-rinne, YllästunturiLähtö: 710 mMaali: 308 mKorkeusero: 402 m



### Suurpujottelu



**Päivämäärä**: 17. huhtikuuta klo. 8.30 ja 11.00 Piste Palander, PyhätunturiLähtö: 471 mMaali: 204 mKorkeusero: 267 mPituus: 1 020 m



### Pujottelu



**Päivämäärä**: 18. huhtikuuta klo. 8.30 ja 12.00 Piste Palander, PyhätunturiLähtö: 457 mMaali: 259 mKorkeusero: 198 mPituus: 600 m



### Alppiyhdistetty



**Päivämäärä**: 12. huhtikuuta klo 9.21 ja 12.30 Maailmancup-rinne, Yllästunturi**Super-G**Lähtö: 710 mMaali: 308 mKorkeusero: 402 m**Pujottelu**Lähtö: 710 mMaali: 510 mKorkeusero: 200 m



## Naiset
### Syöksylasku



**Päivämäärä**: 11. huhtikuuta klo 11.15 Maailmancup-rinne, YllästunturiLähtö: 710 mMaali: 308 mKorkeusero: 402 m



### Supersuurpujottelu



**Päivämäärä**: 10. huhtikuuta klo. 8.30 Maailmancup-rinne, YllästunturiLähtö: 710 mMaali: 308 mKorkeusero: 402 m



### Suurpujottelu



**Päivämäärä**: 16. huhtikuuta Piste Palander, PyhätunturiLähtö: 457 mMaali: 204 mKorkeusero: 253 mPituus: 870 m



### Pujottelu



**Päivämäärä**: 18. huhtikuuta klo 9.30 Piste Palander, PyhätunturiLähtö: 457 mMaali: 259 mKorkeusero: 198 mPituus: 600 m



### Alppiyhdistetty



**Päivämäärä**: 12. huhtikuuta Maailmancup-rinne, Yllästunturi**Super-G**Lähtö: 710 mMaali: 308 mKorkeusero: 402 m**Pujottelu**Lähtö: 710 mMaali: 510 mKorkeusero: 200 m



## Lähteet
*http://www.skisport.fi/@Bin/9119158/Official+results+DH+NC+men+11.04.2015.pdf
*http://www.skisport.fi/@Bin/9115821/Official+results+SG+NC+men+10.04.2015.pdf
*http://www.skisport.fi/@Bin/9151188/Pyh%C3%A4+Official+results+NC+170415+Men.pdf
*http://www.skisport.fi/@Bin/9153240/Pyh%C3%A4+Official+results+NC+SL+180415+Men.pdf
*http://www.skisport.fi/@Bin/9124101/Official+ranking++men+SC+NC+12+04+2015.pdf
*http://www.skisport.fi/@Bin/9119155/Official+results+DH+NC+ladies+11.04.2015.pdf
*http://www.skisport.fi/@Bin/9115817/Official+results+SG+NC+ladies+10.04.2015.pdf
*http://www.skisport.fi/@Bin/9147063/Pyh%C3%A4+Official+results+NC+160415+Ladies.pdf
*http://www.skisport.fi/@Bin/9153234/Pyh%C3%A4+Official+results+NC+SL+180415+Ladies.pdf
*http://www.skisport.fi/@Bin/9124064/Official+ranking+ladies+SC+NC+12+04+2015.pdf
Kullanjoki

**Kullanjoki** () on joki Leningradin alueen Jaaman piirin Narvusin kunnassa Venäjällä. Se saa alkunsa Rosonajoesta ja laskee Laukaanjokeen kymmenen kilometrin päässä lähellä Suuren-Narvusin kylää. Joen varrella sijaitsi ennen toista maailmansotaa inkerinsuomalainen Kullankylä.

## Lähteet

## Aiheesta muualla
* Kullanjoki Venäjän vesistörekisterissä
David Degen

**David Degen** (s. 15. helmikuuta 1983 Liestal) on sveitsiläinen entinen jalkapalloilija. Hänen pelipaikkansa oli oikea laitalinkki.

Degen pelasi koko ammattilaisuransa Sveitsissä lukuun ottamatta kautta 2006–2007, jonka hän edusti Saksan Bundesliigan Borussia Mönchengladbachia. Degen pelasi Bundesliigassa 18 ottelua, joissa hän teki kaksi maalia. Sveitsin Superliigassa hän pelasi yhteensä 272 ottelua ja teki 35 maalia edustaen Aarauta, Baselia ja Young Boysia. Degen voitti Baselissa viisi Sveitsin-mestaruutta (2003–2004, 2004–2005, 2007–2008, 2012–2013 ja 2013–2014) ja Sveitsin cupin kertaalleen (2007–2008).

Sveitsin maajoukkueessa Degen pelasi 17 maaottelua vuosina 2006–2011. Hän oli mukana MM-kilpailuissa 2006.

Myös Degenin kaksoisveli Philipp Degen on tullut tunnetuksi ammattilaisjalkapalloilijana.

## Lähteet
Maailmancup-rinne

**Maailmancup-rinne** on laskettelurinne Kolarissa Suomessa. Rinteessä järjestetään SM- ja FIS-kilpailuja. Maailmancup-rinne on Suomen ainoa FIS:n hyväksymä Super-G- ja syöksylaskurinne.

## Lähteet
*Hiihtokeskus, yllas.fi
*Ylläs rinnekartta 
*Results Alpine Skiing Ylläs, data.fis-ski.com  

### Viitteet
Isatiini

**Isatiini** (C8H5NO2) on heterosyklinen aromaattinen orgaaninen yhdiste. Isatiinia käytetään orgaanisen kemian synteeseissä lääkkeiden ja väriaineiden valmistuksessa sekä reagenssina analyyttisessä kemiassa.

## Ominaisuudet
Isatiini on huoneenlämpötilassa punaoranssia kiteistä ainetta. Yhdiste liukenee hieman kylmään veteen ja paremmin kuumaan. Se liukenee myös etanoliin, dietyylieetteriin, asetoniin ja bentseeniin. Isatiinilla on kaksi tautomeerista muotoa, laktaami- ja laktiimimuodot, joista laktaamimuoto on stabiilimpi. Yhdiste on hyvin heikosti emäksinen. Isatiini muodostaa kondensaatioyhdisteitä niin amiinien kuin karbonyyliyhdisteidenkin kanssa. Reaktiossa karbonyyliyhdisteiden kanssa muodostuu kinoliini-4-karboksyylihappoja. Isatiinin aromaattinen rengas reagoi elektrofiilien kanssa elektrofiilisella aromaattisella substituutiolla.

## Valmistus
Isatiinia voidaan valmistaa kuumentamalla isatiinihappoa eli o-aminofenyyliglyoksyylihappoa. Muita tapoja ovat indigotiinin hapetus ja indoksyylin tai oksindolin hapetus. Niin kutsutussa Sandmeyerin isatiinisynteesissä aniliini reagoi hydroksyyliamiinin ja kloraalihydraatin kanssa muodostaen isonitrosoasetanilidia. Tämä välituote syklisoituu väkevän rikkihapon vaikutuksesta imiiniksi, joka hydrolysoituu näissä olosuhteissa isatiiniksi.
:

## Käyttö
Isatiinia käytetään vat-värien, indigonkaltaisten eli indigoidivärien ja eräiden lääkkeiden, kuten ulostuslääkkeenä käytettävän oksifenisatiinin tai oksifenisatiiniasetaatin valmistukseen. Sitä käytetään myös monien heterosyklisten yhdisteiden, kuten kinoliinien, indolien, oksindolien ja β-laktaamien valmistamiseen.

## Lähteet

## Aiheesta muualla

* Human Metabolome Database (HMDB): 1H-Indole-2,3-dione 
* DrugBank: Isatin 
* Kyoto Encyclopedia of Genes and Genomes (KEGG): Isatin
Piste Palander

**Piste Palander** on laskettelurinne Pelkosenniemellä Suomessa. Rinteessä järjestetään SM- ja FIS-kilpailuja. Rinne on saanut nimensä Kalle Palanderin mukaan.

## Lähteet
*Pyhän laskettelurinteet ja hissit, aukioloajat ja lumetustilanne, Pyhä.fi 
*Polar-rinteet ja Piste Palander -rinne, Pyhä.fi 
*Tulokset, Data.fis-ski.com
Tom Rob Smith

**Tom Rob Smith** (s. 1979 Lontoo, Britannia) on brittiläinen kirjailija.

## Nuoruus
Smithin äiti on ruotsalainen, isä britti. Smith syntyi ja vietti lapsuutensa Lontoossa. Hän on opiskellut St John's Collegessa Cambridgessa. Hän valmistui 2001, jolloin hän sai stipendin jatko-opintoihin ja opiskeli vuoden Italiassa Parvinin yliopistossa.

## Ura
Opintojen päätyttyä Smith työskenteli kirjoittajana ja käsikirjoitustoimittajana. Toimeksiantona hän sai Kambodžan ensimmäisen saippuaoopperan muokkaamisen Phnom Penhissa yhteistyössä BBC:n kanssa.

Smithin ensimmäinen romaani, *[[Lapsi 44]]* (*Child 44*), ilmestyi 2008, ja aiheen hän oli saanut lapsenmurhia Neuvostoliitossa tehneen Andrei Tšikatilon tositapauksesta. Kirja sai vuonna 2008 Crime Writers' Associationin Ian Fleming Steel Dagger -palkinnon vuoden parhaana jännityskirjana, oli ehdokkaana vuonna 2008 Man Booker Prizen saajaksi ja vuoden 2008 Costan First Novel Award (ent. Whitbread) esikoisteospalkinnon saajaksi. Vuonna 2009 hän sai teoksellaan *[[Child 44]]* Waverton Good Read Award -esikoisteospalkinnon ja Galaxy Book Awardin parhaasta esikoisteoksesta. Teos on käännetty lähes 40 kielelle. Kirjan elokuvaoikeudet osti Ridley Scott, ja elokuva *[[Lapsi 44 (elokuva)|Lapsi 44]]* tuli ensi-iltaan huhtikuussa 2015.

Smith kirjoitti teokselle jatkon *[[Salainen puhe (kirja)|Salainen puhe]]* (*The Secret Speech*), joka ilmestyi 2009, ja trilogian kolmas teos *[[Agent 6]]* ilmestyi 2011. Smithin neljäs kirja on itsenäinen romaani *The Farm*, joka ilmestyi 2014.

Smith on käsikirjoittanut televisiosarjan *[[London Spy]]*, jonka BBC Two esitti vuonna 2015.

## Yksityiselämä
Smith asuu Lontoossa BBC:llä työskentelevän kumppaninsa Ben Stephensonin kanssa.

## Romaanit
**[[Lapsi 44]]* (*Child 44* 2008). Suom. Heikki Karjalainen, Tammi, 2009 
* *[[Salainen puhe (kirja)|Salainen puhe]]* (*The Secret Speech* (2009). Suom. Heikki Karjalainen, Tammi, 2010 
* *Agent 6* (2011). 
* *The Farm* (2014). 

## Lähteet

## Aiheesta muualla
*Tomrobsmith.com
*"Review: Child 44 by Tom Rob Smith", The Guardian, 12.4.2008.
*"The Sunday Times crime fiction selections" , The Sunday Times, 25.5.2008.
*"Child 44, by Tom Rob Smith", The Independent. 
*"When a Hunter Gets Captured by the Game", Newsweek, 2.5.2008.
*From soaps to Soviet murder mystery, PinkNews.co.uk, 25.3.2008.
Mauro Lustrinelli

**Mauro Lustrinelli** (s. 26. helmikuuta 1976 Bellinzona) on sveitsiläinen entinen jalkapalloilija. Hänen pelipaikkansa oli hyökkääjä.

Lustrinelli pelasi Sveitsin Superliigassa yhteensä 266 ottelua ja teki niissä 110 maalia. Hänen seuransa Superliigassa olivat Wil, Thun, Luzern, Bellinzona ja Young Boys. Lisäksi Lustrinelli pelasi 25 ottelua ja teki kuusi maalia Tšekin pääsarjassa Gambrinus ligassa edustaen Sparta Prahaa.

Sveitsin maajoukkueessa Lustrinelli pelasi 12 maaottelua vuosina 2005–2008. Hän oli mukana MM-kilpailuissa 2006.

## Lähteet
Almirante Cochrane (1874)

**Almirante Cochrane** oli Chilen laivaston vuonna 1874 vesillelaskettu panssarifregatti. Alus oli rautarunkoinen ja parkkitakiloitu ja sen pää- ja etumastossa oli taistelunjohtoa varten tähystyspaikat. Alus oli varustettu törmäyskeulalla ja yhdellä savuhormilla.

## Valmistus
Alus tilattiin Britteinsaarilta Hullista Earle's Shipbuilding Companyltä ja sen köli laskettiin vuonna 1873. Alus laskettiin vesille 25. tammikuuta 1874 ja se valmistui vielä samana vuonna.

## Palvelus
Alus osallistui Tyynenmeren sotaan, jolloin sen tärkein saavutus oli Angamosin taistelussa Perun laivaston monitorin *Huascarin* valtaus.

Alus modernisoitiin vuonna 1889 modernisoitiin valmistajansa telakalla, jolloin sen 9 tuuman 12 tonnin MLR tykit vaihdettiin kuuteen Armstrongin kahdeksan tuuman 13,5 tonnin BLR -tykkiin. Lisäksi alukselle asennettiin kolme Hotchkissin kuuden naulan ja kuusi kolmen naulan tykkiä sekä kolme neljäntoista tuuman torpedoputkea. Alukselle asennettiin myös uudet kattilat sekä uusi höyrykone, jotka tuottivat 4&nbsp;300 hevosvoimaa.

Alus muutettiin vuosina 1897-1900 tykistökoululaivaks, jolloin sen aseistus poistettiin samoin kuin mesaani ja etumastokin. Vuonna 1919 aluksen aseistuksena oli neljä 4,7 tuuman, kaksi 12 naulan ja neljä kolmen naulan tykkiä. Alus muutettiin proomuksi vuonna 1908.

## Lähteet

*

### Viitteet
Sigurd Rushfeldt

**Sigurd Rushfeldt** (s. 11. joulukuuta 1972 Vesisaari) on norjalainen entinen jalkapalloilija. Hänen pelipaikkansa oli hyökkääjä.

Rushfeldt pelasi Norjan pääsarjassa Tippeligaenissa yhteensä 307 ottelua, joissa hän teki 180 maalia. Hän edusti sarjassa Tromsøtä, jossa voitti Norjan cupin kaudella 1996 ja Rosenborgia, jossa voitti kolme peräkkäistä Norjan-mestaruutta kausina 1997–1999 sekä Norjan cupin kaudella 1999. Norjan pääsarjan maalikuninkuuden Rushfeldt saavutti kahdesti peräkkäin Rosenborgissa pelatessaan. Kaudella 1997 hän voitti tittelin 25 maalilla ja seuraavalla kaudella 27 maalilla.

Lisäksi Rushfeldt pelasi Englannin 1. divisioonan Birmingham Cityssä (seitsemän ottelua maaleitta), Espanjan Primera Divisiónin Racing Santanderissa (43 ottelua ja viisi maalia) ja Itävallan Bundesliigan Austria Wienissä (137 ottelua ja 69 maalia). Austria Wienissä hän voitti Itävallan-mestaruuden kausina 2002–2003 ja 2005–2006 sekä Itävallan cupin kausina 2002–2003, 2004–2005 ja 2005–2006.

Rushfeldt pelasi Norjan alle 21-vuotiaiden maajoukkueessa kaksi ottelua, joissa hän ei tehnyt maaleja. Norjan A-maajoukkueessa Rushfeldt pelasi vuosina 1994–2007. Hän teki pelaamissaan 38 A-maaottelussa seitsemän maalia. Hän oli mukana MM-kilpailuissa 1994.

## Lähteet